b'\n_START_ARTICLE_\nMilan Bizovi\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1949 na ljubljanski Akademiji za likovno umetnost je 1951 nadaljeval \xc5\xa1tudij na specialki za slikarstvo pri G. Stupici in se dodatno izpopolnjeval \xc5\xa1e 1963 v Parizu. Njegovo knji\xc5\xbeno ilustracijo odlikuje \xc4\x8dista in dinami\xc4\x8dna risba, ki predstavlja motiv v poenostavljeni obliki. K njeni sve\xc5\xbeini prispeva tudi barvna skala, ki je v\xc4\x8dasih blizu slovenski ljudski umetnosti. Ilustriral je med drugim Pre\xc5\xbeihove Samorastnike  (COBISS),  _NEWLINE_Solzice (COBISS), Jalnove Bobre (COBISS), Zaj\xc4\x8devo Abecedarijo, Kova\xc4\x8di\xc4\x8deve Zgodbe iz mesta Ri\xc4\x8d-Ra\xc4\x8d in od drugod in \xc5\xa1e vrsto drugih knjig. Ukvarjal se je tudi s knji\xc5\xbeno opremo, pri \xc4\x8demer je povezoval besedilo, ilustracijo in opremo v nedeljivo celoto. Slike je razstavljal na samostojnih razstavah, predvsem pa se je udele\xc5\xbeeval skupinskih razstav, ki so doma in v tujini (Bologna, Bratislava in drugje) predstavile slovensko mladinsko knji\xc5\xbeno ilustracijo.'